თალიბები ყატარში ოფისს ხსნიან
ჰამიდ კარზაის სჯერა, რომ თალიბებთან მოლაპარაკება კონფლიქტის მოგვარების ერთადერთი გზაა
საერთაშორისო მხარდაჭერის გარეშე, ავღანეთი შესაძლოა კვლავ სამოქალაქო ომის მსხვერპლი გახდეს. თალიბებმა შეერთებულ შტატებთან ხანგრძლივი მოლაპარაკების შემდეგ, მიიღეს გადაწყვეტილება ყატარში პოლიტიკური ოფისის გახსნასთან დაკავშირებით. ავღანეთის პრეზიდენტმა ჰამიდ კარზაიმ განაცხადა, რომ მისი ქვეყანა დადებითად შეხვდა თალიბების მიერ ყატარში პოლიტიკური ოფისის გახსნასა და ოფიციალური ვაშინგტონის მიერ მეამბოხე დაჯგუფებასთან მოლაპარაკების წარმოებას. ჰამიდ კარზაის სჯერა, რომ მოლაპარაკება კონფლიქტის მოგვარების ერთადერთი გზაა. ოფიციალურმა ისლამაბადმა სამშვიდობო პროცესებთან დაკავშირებით ფრთხილი განცხადება გააკეთა. როგორც პაკისტანის საგარეო სქმეთა მინისტრი ჰინა რაბანი ხარი ამბობს, მისი ქვეყანა ავღანეთის მიერ ინიცირებულ ნებისმიერ მოლაპარაკებას უჭერს მხარს: დამოუკიდებელი ანალიტიკოსი ომარ შარიფი მოლაპარაკების დაწყებას დადებითად აფასებს, მაგრამ ყატარში თალიბების მიერ პოლიტიკური ოფისის გასხნას კონფლიქტის მოგვარებას ნაკლებად უკავშირებს. ანალიტიკოსმა ასევე განაცხადა, რომ პრეზიდენტი კარზაის სამშვიდობო ინციატივას ავღანელი ხალხიც უჭერს მხარს: პაკისტანის სამხედრო ძალებს ამერიკის პოლიტიკის მოწინააღმდეგე დაჯგუფებასთან ჰაკანთან თანამშრომლობაზე სდებენ ბრალს. თუმცა პაკისტანი უარყოფს ბრალდებას. პაკისტანის პოლიტიკური დამკვირვებლები, მათ შორის პაკისტანის ყოფილი ელჩი ავღანეთში რუსტამ შაჰ მოჰმანდი ამტკიცებს, რომ ავღანეთის სამშვიდობო პროცესის წარმატება ოფიციალური ისლამაბადის მხარდაჭერის გარეშე თითქმის წარმოუდგენელია. ამერიკის ოფიციალური პირები მოლაპარაკებასთან დაკავშირებით კომენტარს არ აკეთებენ, თუმცა აცხადებენ, რომ კონფლიქტის მოგვარებისთვის თალიბებთან მოლაპარაკება არსებულ მნიშვნელობას წარმოადგენს. აშშ-ის ელჩი პაკისტანში კამერონ მანტერი პაკისტანის მოლაპარაკების პროცესიდან გამორიცხვას უარყოფს: ამ ფონზე მიმდინარე კვირას გულბუდინ ჰექმათიარის მეამბოხეთა დაჯგუფების წარმომადგენლები ავღანეთის დედაქალაქში ქაბულში პრეზიდენტ კარზაის, გენერალ ჯონ ალენს, ავღანეთში ნატოს მეტაურს და ავღანეთის ელჩს რაიან კროკერს შეხვდნენ. სამკაციან დელეგაციას მეამბოხეთა დაჯგუფების პაკისტანის შტაბბინის ერთერთი ლიდერი ღაირატ ბაჰირი უძღვებოდა. ბაჰირმა ამერიკელებთან შეხვედრა კონკრეტულად და შედეგიანად შეაფასა: ოფიციალური ვაშინგტონი გეგმავს 2014 წლის ბოლომდე ავღანეთიდან სამხედრო ძალების გამოყვანას. თუმცა პოლიტიკური დამკვირვებლები თვლიან, რომ საერთაშორისო მხარდაჭერის გარეშე ავღანეთი კვლავ სამოქალაქო ომის მსხვერპლი გახდება, როგორც ეს 1990 წელს საბჭოთა კავშირის სამხედრო ძალების ავღანეთიდან გამოსვლის შემდეგ მოხდა.